62023TJ1108_INF
A Törvényszék ítélete (első tanács), 2025. április 2. –Pumpyanskiy kontra Tanács
(T‑1108/23. sz. ügy)
„Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzéken való további szerepeltetése – A 2014/145/KKBP határozat 2. cikke (1) bekezdésének utolsó fordulata – Az »Oroszországban tevékenykedő vezető üzletember révén történő előnyökhöz jutás« fogalma – A 2014/145 határozat 2. cikke (1) bekezdésének g) pontja – A 269/2014/EU rendelet 3. cikke (1) bekezdésének h) pontja – Mérlegelési hiba”
1.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pontos, konkrét és egybevágó valószínűsítő körülmények csoportján alapuló jegyzékbe vétel – Hiány – Mérlegelési hiba
(Az Európai Unió Alapjogi Chartája, 47. cikk; a (KKBP) 2023/1767, (KKBP) 2024/847 és (KKBP) 2024/2456 határozattal módosított 2014/145/KKBP tanácsi határozat; 269/2014, 2023/1765, 2024/849 és 2024/2455 tanácsi rendelet)
(lásd: 29–32., 47–55. pont)
2.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Vezető üzletemberre vonatkozó korlátozó intézkedéseket megsemmisítő ítélet – Terjedelem – A közeli családtagokra vonatkozó korlátozó intézkedések megsemmisítése
(a (KKBP) 2023/1094, (KKBP) 2023/1767, (KKBP) 2024/847 és (KKBP) 2024/2456 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 tanácsi rendelet, 3. cikk, (1) bekezdés, g) pont; 2023/1089, 2023/1765, (PESC) 2024/847 és 2024/2455 tanácsi rendelet)
(lásd: 38., 42–44. pont, a rendelkező rész 1. pontja)
Rendelkező rész
1)
A Törvényszék megsemmisíti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. szeptember 13‑i (KKBP) 2023/1767 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. szeptember 13‑i (EU) 2023/1765 tanácsi végrehajtási rendeletet, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. március 12‑i (KKBP) 2024/847 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. március 12‑i (EU) 2024/849 tanácsi végrehajtási rendeletet, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12‑i (KKBP) 2024/2456 tanácsi határozatot és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12‑i (EU) 2024/2455 tanácsi végrehajtási rendeletet annyiban, amennyiben Galina Evgenyevna Pumpyanskaya neve továbbra is szerepel az e korlátozó intézkedések hatálya alá tartozó személyek, szervezetek és szervek jegyzékén.
2)
A Törvényszék az Európai Unió Tanácsát kötelezi a saját költségeinek, valamint a G. Evgenyevna Pumpyanskaya részéről felmerült költségeknek a viselésére.